बाली शिखर सम्मेलन में 187 देश एक साझा प्रस्ताव पर सहमत हुए थे।
संयुक्त राष्ट्र संघ ने जलवायु परिवर्तन पर फ्रेमवर्क तैयार करने के लिए विश्व के सभी देशों का सहयोग चाहा है। इसी के तहत दिसंबर 2007 में इंडोनेशिया के बाली शहर में धरती को जलवायु परिवर्तन के खतरों से बचाने के लिए दुनिया भर के देशों के नेता और विशेषज्ञ जुटे थे । बाली शिखर सम्मेलन में 187 देश एक साझा प्रस्ताव पर सहमत हुए थे। इसे 'बाली रोडमैप' कहा गया था। इसमें यह निर्णय लिया गया कि सन् 2009 तक एक नया अन्तर्राष्ट्रीय समझौता किया जाएगा। यह नया समझौता 2012 के बाद क्योटो संधि का स्थान लेगा ।